Алхратә Комиссиа Хада аӡбарала алхратә ҭыҧхада №17 аҿы лаҵарамза 14 рзы аиҭалхрақәа мҩаҧгахоит
Аҟәа. Хәажәкыра 16. Аҧсныпресс. “Аҧсны Жәлар Реизара-Апарламент ахь адепутатцәа ралхра азы” ҳәа изышьҭоуп Аҧсны Аҳәынҭқарра Аконституциатә Закәан ахәҭаҷ 37 инақәыршәаны, Алхратә Комиссиа Хада хәажәкыра 14 рзы иҟанаҵаз аӡбарала, алхратә ҭыҧхада №17 (Гәдоуҭатәи актәи) аҿы лаҵарамза 14, 2017 шықәса рзы аиҭалхрақәа мҩаҧгахоит.
Алхырҭатә ҭыҧхада №17 ала Аҧсны Жәлар Реизара – Апарламент адепутатцәа реиҭалхра иадҳәалоу аусмҩаҧгатә аҽазыҟаҵареи амҩаҧгареи рзы Амзаратә план шьақәырҕәҕәоуп.